**Történeti földrajz**

**TRO1003 (2023/2024. tanév, I. szemeszter)**

**A tantárgy elsajátításának célja:**

A kurzus általános és specifikus célja, hogy megismertesse a történelemtanár szakos hallgatókkal a társadalmak térbeli kereteinek, feltételeinek történeti folyamatait, a földrajzi tér oknyomozó és magyarázó leírását. A fejlesztendő szakmai kompetenciák a szemeszter végére az alábbiak mentén teljesülnek. Tudás: a hallgató történelmi gondolkodásmódjának továbbfejlesztését, a történelmi folyamatok tér- és időbeli összefüggéseinek mélyebb megismerését teszi lehetővé a kurzus. Képesség: a hallgató képes a történeti földrajz és a történeti ökológia, valamint azok érintett rokon-tudományterületiről, szakmai problémáiról, szakterminológiai bázisáról releváns véleményalkotásra. Attitűd: a hallgató a kurzus jellegéből adódóan mérlegeli a problémák sokoldalú módszertani megközelítésének lehetőségét. Autonómia és felelősség: a hallgató produktív értelmiségiként, önálló véleményalkotásával járul hozzá a társadalmak térbeli keretrendszerének állampolgári tudatosításához. **Tantárgyi tematika és félévi követelményrendszer:**

1. A történeti földrajz definíciós lehetőségei, tárgya és feladatköre. Történeti ontológia.
2. A Kárpát-medence és Magyarország történeti korszakai: a történeti földrajz kontextusai.
3. Európa és az Európán kívüli világ. Interkontinentális megközelítések a történeti földrajzban.
4. A 9-14. századi Európa demográfiai-, gazdasági-, társadalmi fejlődésének történeti földrajzi vonatkozásai.
5. Magyarország a korai feudalizmus idején (mezőgazdaság, bányászat, kohászata 10-16.század közepéig).
6. Urbanizáció a kora- és az érett középkorban. A középkori város mint történeti modell: európai kitekintés.
7. Írásbeli esszé. (10. 25.)
8. Magyarország a virágzó és a kései feudalizmus korszakában (14-17. század).
9. A „nagy” földrajzi felfedezések okai, főbb állomásai és következményei a kora újkori társadalmakban. A transzatlanti térség formálódása és a prekapitalista gazdasági rendszer kialakulásának feltételei.
10. Magyarország fejlődése a feudalizmusból kapitalizmusba való átmenet (a 18-19.század első fele) idején.
11. Az újkori és a modern kori történeti régiók áttekintése
12. Az első világháború utáni békerendezés hatásai a Kárpát-medencében élők munkamegosztására. A magyar történeti földrajz szemlélete a két világháború között.
13. A jelenkori globális viszonyok értelmezése a történeti földrajz nézőpontjából.
14. ZH (12.06.)

**A kurzuson történő részvétel**: a gyakorlati foglalkozásokon a részvétel kötelező. A félévi hiányzás megengedhető mértéke teljes idejű képzésben a tantárgy heti kontaktóraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény:** gyakorlati jegy

**Az érdemjegy kialakításának módja, ütemezése:** a szemeszter során a hallgatók egy írásbeli esszét nyújtanak be 10. 25-én, majd 12.06-án zárthelyi dolgozatot írnak. Bármelyik részelem 50% alatti teljesítménye/hiánya elégtelen gyakorlati jegyet eredményez, melynek esetén a vizsgaidőszakban javítási lehetőséget biztosítok a hallgatók számára.

**Szakirodalom:**

Benda Gyula: Történeti földrajz és geopolitika. Régió 1995/4, pp. 165-169.

Bertényi Iván: A történelem segédtudományai. Akadémiai Kiadó, Budapest, 1998.

Frisnyák Sándor: Magyarország történeti földrajza. Nemzeti Tankönyvkiadó, Budapest, 1990.

Győri Róbert: A magyar történeti földrajz a két világháború között. Földrajzi Közlemények 2002. (CXXVI. évf.) 1–4. pp. 79–92.

Hajdú Zoltán - T. Mérey Klára: A vonzáskörzet-kutatás történeti földrajzi kérdései. In: Győri Róbert: A magyar gazdaságföldrajz a két világháború között. In: Nemes Nagy József (szerk.): Geográfia az ezredfordulón. Regionális tudományi tanulmányok. 6. ELTE TTK Regionális Földrajzi Tanszék, Bp. 2001. pp. 61–83.

Klaniczay Tibor (szerk): Európa ezer éve. I-II.; Osiris Kiadó, Budapest, 2004.

Körei László: A globális kapitalizmus dimenziója és kritikai interpretációi. In: N. Szabó József (szerk.): Gazdasági és Társadalomtudományi Közlemények. Nyíregyházi Főiskola, Bessenyei Könyvkiadó, Nyíregyháza. 2012. IV. évfolyam, 2. szám, 296.

Renes, Hans – Visser, Sophie: Angewandte Historische Geographie: alte Methoden und neue Fragen. In: Kulturlandschaft in der Anwendung. Bund Heimat und Umwelt in Deutschland. Bonn, 2010. 51–59.Online: <https://www.academia.edu/22586734/Angewandte_Historische_Geographie_alte_Methoden_und_neue_Fragen>

Tímár Lajos: A gazdaság térszerkezete és a társadalom. Az amerikai történeti földrajz néhány sajátos kutatási iránya. Történeti Szemle 1985/2, pp. 258-273.

**Nyíregyháza, 2023. augusztus 27. Körei László**

 **Nyíregyházi Egyetem**

 **Történettudományi és Filozófia Intézet**

 **egyetemi oktató, PhD-doktorandusz**